laion/Wikipedia-Exotic huggingface dataset:
হাজার স্তম্ভ মন্দির

হাজার স্তম্ভ মন্দির বা রুদ্রেশ্বরের সোয়ামী মন্দিরটি হল ভারতের ঐতিহাসিক হিন্দু মন্দির, যা ভারতের তেলেঙ্গানা রাজ্যের, হানামাকন্ডা শহরে অবস্থিত। এটি শিব, বিষ্ণু এবং সূর্যকে নিবেদিত মন্দির। ইউনেস্কো কর্তৃক স্বীকৃত ওয়ার্ল্ড হেরিটেজের স্থানের তালিকাতে "ওয়ারামাল ফোর্ট" এবং "রামাপ্পা মন্দির" সহ হাজার স্তম্ভ মন্দিরকে তালিকা ভূক্ত করা হয়েছে। অনেক হিন্দু মন্দিরগুলি গণপতি দেব, রুদ্র দেব দেবী এবং প্রতাপরুদ্রের পৃষ্ঠপোষকতায় কাকতীয় রাজবংশের অন্তর্ভুক্ত ছিল। ১১৭৫-১৩২৪ খ্রিষ্টাব্দের মধ্যে রাজার আদেশ অনুযায়ী রাজার দেবের রাজত্বকালে হাজার স্তম্ভ মন্দিরটি নির্মিত হয়েছিল। প্রাচীন কাকতীয় বিশ্বকর্মা স্থপতি কর্তৃক স্থাপত্যের দক্ষতার পরিপ্রেক্ষিতে এটি একটি অন্যতম শ্রেষ্ঠ শিল্পকর্ম হিসেবে দাঁড়িয়েছে এবং উচ্চ মাত্রার খ্যাতি অর্জন করেছে। দাক্ষিণাত্যের আক্রমণের সময় তুগল রাজবংশের দ্বারা ক্ষতিগ্রস্ত করা হয়। হাজার পিলার মন্দির তার ধ্বংসাবশেষ সহ হায়দরাবাদ শহর থেকে প্রায় ১৫০ কিলোমিটার (৯৩ মাইল), দূরে হায়নামকন্ডার নিকটে অবস্থিত। মন্দিরটি হয়- তেলেঙ্গানা রাজ্য মধ্যে হায়নামকন্ডার-ওয়ারঙ্গাল মহাসড়কের পাশেই অবস্থিত। মন্দিরটি তারকা-আকৃতির, সঙ্গে বেশ কয়েকটি মন্দির এবং লিঙ্গ রয়েছে। মন্দিরের তিনটি তীর্থস্থান রয়েছে যা ত্রিচলয়য়াম নামে পরিচিত, এটি শিব, বিষ্ণু ও সূর্যকে নিবেদিত। কাঠামোর মধ্যে ১,০০০ স্তম্ভ আছে, কিন্তু কোন স্তম্ভ ঈশ্বরকে দেখতে মন্দিরের যে কোন স্থানে বাধা দেয় না। মন্দিরটি একটি বড় বাগানের দ্বারা পরিবেষ্টিত হয় যার মধ্যে অনেক ছোট লম্বা মন্দির দেখা যায়। একটি অত্যন্ত মসৃণ কালো ব্যাসাল্ট একপ্রস্তর স্তম্ভ আকারে একটি নন্দী ষাঁড়ের একটি খোদাই আছে। হাজার স্তম্ভ মন্দিরটি একটি ভিত্তি বা ভিতের উপর নির্মিত হয় যা ভূগর্ভস্থ স্তর থেকে ১ মিটার (৩.৩ ফুট) উচ্চতায় উন্নীত হয়। মন্দিরে পাথর কেটে তৈরি হাতি এবং ছিদ্রযুক্ত পর্দা তখন প্রবর্তিত রাজবংশের বৈশিষ্ট্য। ভারত সরকারের দ্বারা ২০০৪ সালে এই মন্দিরটি পুনর্নির্মাণ করা হয়। ভারতের প্রত্নতাত্ত্বিক জরিপ এবং আধুনিক প্রকৌশলী মন্দির আরও সংস্কারের জন্য কাজ করছেন। সড়ক পথে মন্দিরের কাছে পৌঁছানোর জন্য একটি ভালো পরিবহন সুবিধা পাওয়া যায়। নিকটতম রেলওয়ে স্টেশন ওয়ারঙ্গাল রেলওয়ে স্টেশন, যা মন্দির থেকে ৪ কিলোমিটার দূরে অবস্থিত। হায়দ্রাবাদে অবস্থিত বিমানবন্দরটি এই মন্দিরের নিকটতম বিমানবন্দর। "Thousand Pillar Temple History"। ২৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৬।  1,000-pillar temple to get facelift - Times Of India ওয়েব্যাক মেশিনে আর্কাইভকৃত ২০১২-১১-০৪ তারিখে. Articles.timesofindia.indiatimes.com (2003-07-20). Retrieved on 2013-08-25. Centre, UNESCO World Heritage। "The Glorious Kakatiya Temples and Gateways - UNESCO World Heritage Centre"। whc.unesco.org (ইংরেজি ভাষায়)। সংগ্রহের তারিখ ২৮ জুন ২০১৬।  http://www.templedetails.com/thousand-pillar-temple-warangal/ উইকিমিডিয়া কমন্সে হাজার স্তম্ভ মন্দির সংক্রান্ত মিডিয়া রয়েছে।
সামিউর রহমান

সামিউর রহমান (জন্ম: ৩ ডিসেম্বর, ১৯৫৩ - ১৯ এপ্রিল ২০২২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন সামি ডাকনামে পরিচিত সামিউর রহমান। ইউসুফ বাবু নামে পরিচিত ইউসুফ রহমান তার ভাই ছিলেন ও তারা একত্রে জাতীয় দলের নিয়মিত খেলোয়াড় হিসেবে অংশ নিতেন। ১৯৮০-এর দশকে বাংলাদেশের পক্ষে সুন্দর ক্রীড়াশৈলী প্রদর্শন করেছেন। নতুন বল হাতে বোলিং উদ্বোধনে নামতেন। ইংল্যান্ডে অনুষ্ঠিত ১৯৭৯ সালের প্রথম আইসিসি ট্রফিতে উপেক্ষিত হন। তবে, ১৯৮২ সালের প্রতিযোগিতায় দলের অন্যতম সদস্যরূপে দলকে চতুর্থ স্থানে নিয়ে যান। ১৮.৮৫ রান খরচায় ৭ উইকেট দখল করেন। পশ্চিম আফ্রিকার বিপক্ষে প্রথম খেলায় তিনি ৩/৩১ লাভ করেন। ১৯৮৬ সালের প্রতিযোগিতায় ৩ খেলায় মাত্র ৩ উইকেট পান। ১৯৮৬ সালে এশিয়া কাপ প্রতিযোগিতায় দুইটি ওডিআইয়ে অংশগ্রহণ করেন। তবে, কোন উইকেট লাভে ব্যর্থ হন। ৩১ মার্চ, ১৯৮৬ তারিখে মোরাতুয়ায় রফিকুল আলমের সাথে একযোগে পাকিস্তানের বিপক্ষে তার ওডিআই অভিষেক ঘটে। ২ এপ্রিল, ১৯৮৬ তারিখে ক্যান্ডিতে স্বাগতিক শ্রীলঙ্কার বিপক্ষে সর্বশেষ ওডিআইয়ে অংশ নেন তিনি। খেলোয়াড়ী জীবন থেকে অবসর নেয়ার পর রেফারির দায়িত্ব পালন করেছেন সামিউর রহমান। "Bangladesh in ICC Trophy, ICC Trophy 1982, England" (ইংরেজি ভাষায়)। BanglaCricket। ১৪ জুন ২০০৮ তারিখে মূল থেকে আর্কাইভ করা। সংগ্রহের তারিখ ৩০ জুন ২০০৮।  "Bangladesh in ICC Trophy, ICC Trophy 1986, England]" (ইংরেজি ভাষায়)। BanglaCricket। ১৪ জুন ২০০৮ তারিখে মূল থেকে আর্কাইভ করা। সংগ্রহের তারিখ ৩০ জুন ২০০৮।  হাফিজুর রহমান নূরুল আবেদীন নোবেল বাংলাদেশী ওডিআই ক্রিকেটারদের তালিকা ইএসপিএনক্রিকইনফোতে সামিউর রহমান (ইংরেজি) ক্রিকেটআর্কাইভে সামিউর রহমান (সদস্যতা প্রয়োজনীয়) (ইংরেজি)
কুকরি-মুকরি

কুকরি-মুকরি হচ্ছে বাংলাদেশের, ভোলা জেলায় এর চরফ্যাশন উপজেলা কুকরী মুকরী ইউনিয়ন অবস্থিত একটি দ্বীপ (চর)। এটি ভোলা জেলার সর্ব দক্ষিণে অবস্থিত। কুকরি মুকরির ইতিহাস সম্পর্কে ঐতিহাসিকভাবে সঠিক কোনো তথ্য পাওয়া যায় নাই। ধারণা করা হয় যে ১৯১২ সালে এই চর জেগে উঠে। এর আয়তন ৩ হাজার ৪০৩ বর্গকিলোমিটার। স্থানীয়রা এই দ্বীপ বা চরকে ‘দ্বীপকন্যা’ নামে ডাকে। ভোলা জেলা সদর থেকে প্রায় ১৫০ কিলোমিটার দক্ষিণে বঙ্গোপসাগরের কোল ঘেঁষে জেগে ওঠা চরটির নাম চর কুকরি-মুকরি। কুকরি-মুকরি ইউনিয়নটি হাজিপুর, বাবুগঞ্জ, নবীনগর, রসুলপুর, আমিনপুর, শাহবাজপুর, মুসলিমপাড়া, চর পাতিলা ও শরীফপাড়া নিয়ে গঠিত। ওলন্দাজ-পর্তুগিজদের অভয়ারণ্য বলে পরিচিত চর কুকরি-মুকরিতে প্রায়ই দেশি-বিদেশি পর্যটক আর ভ্রমণপিপাসুদের সমাগম হয়। চর কুকরি-মুকরি বন্যপ্রাণী অভয়ারণ্য বাংলাদেশের দ্বীপসমূহের তালিকা "দ্বীপের নাম কুকরি মুকরি"। বণিক বার্তা। জুলাই ২৪, ২০১৫। [স্থায়ীভাবে অকার্যকর সংযোগ] Patuakhali, আজকের পটুয়াখালী :: Ajker। "চর কুকরি-মুকরি পর্যটক এলাকায় দেখা যায় হরিণসহ বিভিন্ন প্রাণী"। Ajker Patuakhali (ইংরেজি ভাষায়)। ২০২৩-১১-১১ তারিখে মূল থেকে আর্কাইভ করা। সংগ্রহের তারিখ ২০২৩-১১-১১।  লেখা (২০২৩-০৩-২৫)। "ভোলার প্রাকৃতিক সাজের পসরা চর কুকরি-মুকরি"। Prothomalo। সংগ্রহের তারিখ ২০২৩-১১-১১।  জনকণ্ঠ, দৈনিক। "সবুজ দ্বীপ, অপরূপ সৌন্দর্য-পর্যটন কেন্দ্র হচ্ছে"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৩-১১-১১।
প্রভাস সরকার

প্রভাস সরকার (৩ ডিসেম্বর, ১৯০৭ - ৩১ জানুয়ারী, ১৯৫১) একজন ব্রিটিশ বিরোধী স্বাধীনতা আন্দোলনের বিপ্লবী ও বাঙালি শ্রমিক নেতা। বিপ্লবী প্রভাস সরকার অধুনা উত্তর চব্বিশ পরগণা জেলার বেলঘরিয়ায় জন্মগ্রহণ করেছিলেন ১৯০৭ সালে। ম্যাট্রিক পাশ করে এল এম এফ কোর্সে ডাক্তারী পড়ার সময় বিপ্লবী রাজনীতিতে যোগ দেন। ১৯৩০ সালে লবণ সত্যাগ্রহতে যোগ দেন। পুলিশের গ্রেপ্তারি মেদিনীপুর থেকে বরাহনগরে এসে আত্মগোপন করেছিলেন। ১৯৩২ সালে ডাক্তারী পড়তে পড়তেই রাজনৈতিক ডাকাতির অভিযোগে গ্রেপ্তার হন তিনি। জেলে থাকার সময় বিএ ও ঢাকাতে অন্তরীন অবস্থায় অর্থনীতিতে এম এ পাশ করেন প্রভাস। জেলের ভেতরে কমিউনিস্ট কনসলিডেশনে যোগ দেন এবং অন্যন্য বামপন্থী নেতৃবৃন্দের সংস্পর্শে মার্ক্সবাদ চর্চা শুরু হয় তার। ভারতের কমিউনিস্ট পার্টির সদস্য হিসেবে বিভিন্ন স্থানে শ্রমিক আন্দোলন পরিচালনা করেন। ১৯৩৯ সালে ধানবাদে যান কয়লাখনি শ্রমিকদের মধ্যে সংগঠন গড়ে তোলার উদ্দেশ্যে। সেখানে তার চেষ্টায় কমিউনিস্ট আন্দোলন গড়ে ওঠে। নিজের বাসভূমি বেলঘরিয়া, কামারহাটি অঞ্চলে রাজনৈতিক কর্মী সংগঠন তৈরি করে তুলতে তৎপর হন তিনি। ১৯৪৮ সালে কমিউনিস্ট পার্টি বেআইনি ঘোষিত হলে তিনি আবার বিহার পুলিশের হাতে ধরা পড়েন। ৩১ জানুয়ারী, ১৯৫১ সালে ভগ্নদেহে মানসিকভাবে বিপর্যস্ত অবস্থায় আত্মহত্যা করেন এই বিপ্লবী। দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৯৫–১৯৬।
পাঞ্জাব (দ্ব্যর্থতা নিরসন)

পাঞ্জাব বলতে নিচের যেকোনটি বোঝাতে পারে। পাঞ্জাব: দক্ষিণ এশিয়ার একটি ভৌগোলিক ও সাংস্কৃতিক অঞ্চল পাঞ্জাব, ভারত: ভারতের একটি রাজ্য পূর্ব পাঞ্জাব: ১৯৪৭ থেকে ১৯৬৬ সাল পর্যন্ত স্থায়ী ভারতের একটি রাজ্য পাতিয়ালা ও পূর্ব পাঞ্জাব রাজ্য ইউনিয়ন: ১৯৪৮ সাল থেকে ১৯৫৬ সাল পর্যন্ত স্থায়ী ভারতের একটি রাজ্য পাঞ্জাব, পাকিস্তান: পাকিস্তানের একটি প্রদেশ পশ্চিম পাঞ্জাব: ১৯৪৭ সাল থেকে ১৯৫৫ সাল পর্যন্ত স্থায়ী পাকিস্তানের একটি প্রদেশ আফগান পাঞ্জাব: আফগানিস্তানের বমিয়ন প্রদেশের একটি জেলা অখণ্ড ব্রিটিশ ভারতীয় পাঞ্জাব: ব্রিটিশ আমলের অখণ্ড ভারতের একটি প্রদেশ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
উয়েফা কাপ উইনার্স কাপ

উয়েফা কাপ উইনার্স কাপ (ইউরোপীয়ান কাপ উইনার্স কাপ বা সি২ নামেও পরিচিত) একটি পেশাদার দলভিত্তিক ফুটবল প্রতিযোগিতা। এতে সর্বসাম্প্রতিক সময়ে অনুষ্ঠিত ইউরোপের বিভিন্ন ঘরোয়া কাপ বিজয়ীরা অংশগ্রহণ করে। এটি উয়েফা আয়োজিত অনেক আন্ত-ইউরোপীয় ক্লাব প্রতিযোগিতার একটি। এই প্রতিযোগিতা প্রথম শুরু হয় ১৯৬০-৬১ মৌসুমে এবং শেষ হয় ১৯৯৮-৯৯ মৌসুমে। প্রতিযোগিতাটিকে এরপর বাদ দিয়ে উয়েফা চ্যাম্পিয়নস লীগকে আরও বড় পরিসরে আনা হয়। বর্তমানে বিভিন্ন ঘরোয়া কাপ বিজয়ীরা উয়েফা কাপে অংশগ্রহণের সুযোগ পায়। যখন এই প্রতিযোগিতার অস্তিত্ত্ব ছিল, তখন এটি ইউরোপের তিনটি প্রধান পেশাদার ক্লাবের প্রতিযোগিতার মধ্যে দ্বিতীয় সম্মানজনক প্রতিযোগিতা হিসেবে চিহ্নিত ছিল। বাকী দুটি প্রতিযোগিতার মধ্যে এটির আগে ছিল ইউরোপীয়ান কাপ/উয়েফা চ্যাম্পিয়নস লীগ এবং পিছনে ছিল উয়েফা কাপ। অবশ্য অনেক ধারাভাষ্যকার মনে করতেন তিনটি প্রতিযোগিতার মধ্যে কাপ উইনার্স কাপ জেতা সবচেয়ে সহজ। ১৯৭২ সাল থেকে এই প্রতিযোগিতার বিজয়ী দল ইউরোপীয়ান কাপের (পরবর্তীকালে উয়েফা চ্যাম্পিয়নস লীগ) বিজয়ী দলের সাথে ইউরোপীয়ান সুপার কাপ প্রতিযোগিতায় খেলত। ১৯৯০ দশকের শেষের দিকে চ্যাম্পিয়নস লীগের কলেবর বাড়িয়ে কাপ উইনার্স কাপলে বন্ধ করে দেয়া হয়। উইরোপীয়ান সুপার কাপে কাপ উইনার্স কাপ বিজয়ীর স্থানটি দখল করে উয়েফা কাপ বিজয়ী দল। শুরু থেকে ১৯৯৪ সাল পর্যন্ত এটি 'ইউরোপীয়ান কাপ উইনার্স কাপ' নামে পরিচিত ছিল। ১৯৯৪-৯৫ মৌসুম থেকে নাম পরিবর্তন করে 'উয়েফা কাপ উইনার্স কাপ' রাখা হয়। উয়েফা কাপ উইনার্স কাপ রেকর্ড উয়েফা চ্যাম্পিয়নস লীগ উয়েফা কাপ ক্রীড়া অনুষ্ঠানের তালিকা "UEFA Cup Winners' Cup - winners and history"। www.footballhistory.org। সংগ্রহের তারিখ ২০২৪-০২-১০।  [১]
দ্য চাইল্ড অফ দ্য ক্যাভার্ন

লেজ আন্দ নোয়া (আক্ষরিক অর্থে দ্য ব্ল্যাক ইন্ডিস) হল ফরাসি লেখক জুল ভার্নের লেখা একটি উপন্যাস যা ১৮৭৭ সালের মার্চ ও এপ্রিলে লে টেম্পস পত্রিকায় ধারাবাহিকভাবে ছাপা হয়। এর পরপরই পিয়েরে-জুল হেতজেল উপন্যাসটি প্রকাশ করেন। স্যাম্পসন লো, মার্সটন, সার্ল ও রিভিংটন ১৮৭৭ সালের অক্টোবর মাসে দ্য চাইল্ড অফ দ্য ক্যাভার্ন, বা স্ট্রেঞ্জ ডুইংস আন্ডারগ্রাউন্ড নামে বইটির প্রথম ইউকে সংস্করণ প্রকাশ করে। উপন্যাসটির অন্যান্য ইংরেজি শিরোনামের মধ্যে রয়েছে ব্ল্যাক ডায়মন্ডস ও দ্য আন্ডারগ্রাউন্ড সিটি। স্কটল্যান্ডের স্টার্লিংয়ের নিকটে অবস্থিত অ্যাবেরফয়েল গ্রামের খনিশ্রমিক সম্প্রদায়ের ভাগ্য নিয়ে রচিত এই উপন্যাসে প্রায় দশ বছরেরও বেশি সময়ের কাহিনী তুলে ধরা হয়েছে। প্রাক্তন সহকর্মীর কাছ থেকে চিঠি পেয়ে খনি প্রকৌশলী জেমস স্টার অ্যাবেরফয়েল খনির উদ্দেশ্যে যাত্রা শুরু করে। পুরনো এই খনিটির খননকাজ দশ বছর আগেই শেষ হয়ে গিয়েছে বলে ভাবা হত। স্টার দেখতে পায় খনির তত্ত্বাবধায়ক সাইমন ফোর্ড তার পরিবার নিয়ে খনির গভীরে একটি কুটিরে বাস করছে। ফোর্ড একটি বড় কয়লার শাখার উপস্থিতি খুঁজে পেয়েছে জানতে পেরে সে বিস্মিত হয়ে যায়। এক্ষেত্রে সাইমন ফোর্ডের সঙ্গী তার স্ত্রী ম্যাজ ও প্রাপ্তবয়স্ক পুত্র হ্যারি। কাহিনীর শুরু থেকেই প্রধান চরিত্রগুলোকে ঘিরে রহস্যময় ও ব্যাখ্যাতীত ঘটনা ঘটতে শুরু করে। প্রথমদিকে এর পেছনে গবলিন ও ফায়ারমেইডেনদের দায়ী করা হয়। কয়লার নতুন শাখাটি আবিষ্কারের কিছুদিনের মধ্যেই লক ম্যালকম নামক ভূগর্ভস্থ হ্রদের চারদিক ঘিরে গড়ে উঠে একটি নতুন শহর ও সম্প্রদায়টি পুনরুজ্জীবিত হয়ে উঠে। অমঙ্গলকারী কোন শক্তির প্রভাবে সব ঘটছে এরূপ সন্দেহে হ্যারি খনির ভিতরে তার অনুসন্ধান অব্যাহত রাখে। খনির গভীরে একটি খাদে সে নেল নামক এক অল্পবয়সী অনাথ মেয়েকে খুঁজে পায়। পরবর্তী কয়েক বছরের বিভিন্ন ঘটনার মধ্য দিয়ে সাইমন ও ম্যাজ নেলকে দত্তক নেয়। খনির বাইরে কখনো সে যায়নি, এ তথ্যটি ছাড়া নেল নিজের অতীত সম্পর্কে কিছুই প্রকাশ করে না। অবশেষে হ্যারি ও নেল তাদের বিয়ের ঘোষণা দিলে রহস্যময় ঘটনাগুলোর সমাপ্তি ঘটে। সবগুলো ঘটনাই খনির আরেক সাবেক কর্মচারী সিলফ্যাক্স ঘটিয়েছে তা নিশ্চিতভাবে জানা যায়। সিলফ্যাক্স ও তার প্রশিক্ষিত তুষার প্যাঁচা খনিটি বন্ধ হওয়ার সময় থেকে এতে বাস করছিল। ভার্নের লেখা আরও অনেক চরিত্রের মতই রয়্যাল ইন্সটিটিউশানের একজন সম্মানিত সদস্য জেমস স্টার তৎকালীন শিক্ষিত "অভিজাত সম্প্রদায়ের" সদস্য ছিল। Dehs, Volker; Jean-Michel Margot; Zvi Har’El। "The Complete Jules Verne Bibliography"। Jules Verne Collection। Zvi Har’El। ২৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১২।  Evans, Arthur B. (মার্চ ২০০৫)। "A Bibliography of Jules Verne's English Translations"। Science Fiction Studies। 1। XXXII (95): 105–141। ৩০ মে ২০১৯ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১২।  উইকিমিডিয়া কমন্সে দ্য চাইল্ড অফ দ্য ক্যাভার্ন সংক্রান্ত মিডিয়া রয়েছে। দ্য আন্ডারগ্রাউন্ড সিটি, JV.Gilead.org.il থেকে ওয়েব্যাক মেশিনে আর্কাইভকৃত ১৫ নভেম্বর ২০১৭ তারিখে গুটেনবের্গ প্রকল্পে The Underground City (ইংরেজি) জুল ফেহার ৪৫টি অঙ্কন ওয়েব্যাক মেশিনে আর্কাইভকৃত ২ জুলাই ২০১৮ তারিখে The Child of the Cavern লিব্রিভক্সে পাবলিক ডোমেইন অডিওবই (ইংরেজি) দ্য চাইল্ড অফ দ্য ক্যাভার্ন, অডিও সংস্করণ (ফরাসিতে) টেমপ্লেট:ভার্ন
পাওলিনিয়ো

হোসে পাওলো বেজেরা মার্সিয়েল জুনিয়র, যিনি পাওলিনিয়ো নামে পরিচিত, (জন্ম: ২৫ জুলাই, ১৯৮৮) একজন পেশাদার ব্রাজিলীয় ফুটবলার যিনি চীনের দল গুয়াংজু এভারগ্রান্দে এবং ব্রাজিল জাতীয় দল এর হয়ে সেন্ট্রাল মিডফিল্ডার এবং ডিফেন্সিভ মিডফিল্ডার হিসেবে খেলেন। পাওলিনিয়ো তার পেশাদার ক্যারিয়ার শুরু করে লিথুনিয়ার ক্লাব এফসি ভিলনিয়াস এর হয়ে ২০০৬ সালে। ২০০৭ সালে তিনি পোলিশ ক্লাব ইউকেএস উস এ যোগ দেন। ২০০৮ সালে তিনি ব্রাজিলের সাও পাওলোর পাও দে আকুসার ক্লাবে যোগ দেন যেখানে তিনি কৈশোরে প্রশিক্ষন নিয়েছেন। ২০০৯ সালে ব্রাজিলের ক্লাব ব্রাগানটিনো তে যোগ দেন পাওলিনিয়ো। ২০১০ সালে তিনি করিন্তিয়াস এ যোগ দেন যেখানে তিনি ২০১৩ সাল পর্যন্ত খেলেন। ২০১৩ সালে তিনি ইংলিশ ক্লাব টটেনহ্যাম এ যোগ দেন তৎকালীন ক্লাব রেকর্ড ১ কোটি ৭০ লক্ষ পাউন্ডে। ২০১৫ সালে তিনি চীনের ক্লাব গুয়াংঝু এভারগ্রান্দে তে যোগ দেন। ২০১৭ সালে বার্সেলোনা তাকে ৪ কোটি ইউরোর বিনিময়ে কিনে আনে। ২০১৮ সালে তিনি এক বছরের জন্য ধারে চীনা ক্লাব গুয়াংজু এভারগ্রান্দেতে ফিরে যান। ১৪ সেপ্টেম্বর ২০১১ পাওলিনিয়োর ব্রাজিল জাতীয় দল এ অভিষেক হয় আর্জেন্টিনা জাতীয় দল এর বিপক্ষে। তিনি ২০১৩ সালের ফিফা কনফেডারেশন্স কাপ জয়ী দলের সদস্য ছিলেন। তিনি টুর্নামেন্টের ব্রোঞ্জ বল অর্জন করেন। ২০১৭ সালে উরুগুয়ে জাতীয় দল এর বিপক্ষে বিশ্বকাপের বাছাইপর্বের ম্যাচে তিনি ব্রাজিলের হয়ে প্রথম হ্যাটট্রিক করেন। ১৩ মে ২০১৮ পর্যন্ত হালনাগাদকৃত। ৬ জুলাই ২০১৮ পর্যন্ত হালনাগাদকৃত। করিন্তিয়াস ক্যাম্পিওনাতো ব্রাসিলিয়েরো সেরি এ: ২০১১ ক্যাম্পিওনাতো পাওলিসতা: ২০১৩ কোপা লিবার্তাদোরেস: ২০১২ ফিফা ক্লাব বিশ্বকাপ: ২০১২ গুয়াংজু এভারগ্রান্দে চীনা সুপার লিগ: ২০১৫, ২০১৬ চীনা এফএ কাপ: ২০১৬ চীনা এফএ সুপার কাপ: ২০১৬, ২০১৭ এএফসি চ্যাম্পিয়নস লিগ: ২০১৫ বার্সেলোনা লা লিগা: ২০১৭-১৭ কোপা দেল রে: ২০১৭-১৮ ব্রাজিল সুপারক্লাসিকো দেস আমেরিকাস: ২০১১, ২০১২ ফিফা কনফেডারেশন্স কাপ: ২০১৩ সেরি এ বর্ষসেরা দল: ২০১১, ২০১২ সিলভার বল: ২০১১, ২০১২ কনফেডারেশন্স কাপ ব্রোঞ্জ বল: ২০১৩ চীনা সুপার লিগ বর্ষসেরা দল: ২০১৬
হ্যারি বয়েল

হেনরি ফ্রেডেরিক (হ্যারি) বয়েল (ইংরেজি: Harry Boyle; জন্ম: ১০ ডিসেম্বর, ১৮৪৭ - মৃত্যু: ২১ নভেম্বর, ১৯০৭) নিউ সাউথ ওয়েলসের সিডনিতে জন্মগ্রহণকারী শীর্ষস্থানীয় অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলিং করতেন। পাশাপাশি ডানহাতে নিচেরসারিতে ব্যাটহাতে কার্যকরী ভূমিকা পালন করতেন তিনি। ১৮৭০-এর দশকের শেষভাগ থেকে ১৮৮০-এর দশকের সূচনাকাল পর্যন্ত অস্ট্রেলিয়ার পক্ষে টেস্ট ক্রিকেটে অংশগ্রহণ করেছেন হ্যারি বয়েল। বয়েল ভিক্টোরিয়ার প্রতিনিধিত্ব করেছেন। ১৮৭৮, ১৮৮০ ও ১৮৮২ সালে সফরে আসলে ইংল্যান্ড দলের বিপক্ষে প্রস্তুতিমূলক খেলায় অনিন্দ্যসুন্দর ক্রীড়াশৈলী উপহার দেন। বয়েলের কিছুটা আপত্তি স্বত্ত্বেও ১৮৮০ সালের সফরকে ঘিরে অধিনায়ক করা হয়। তবে, তাদের প্রত্যাবর্তনের পূর্বেই দলীয় সিদ্ধান্তে তার পরিবর্তে বিলি মারডককে অধিনায়ক মনোনীত করা হয়। অসাধারণ মিডিয়াম-পেসার হিসেবে বয়েলের সেরা সাফল্য এসেছে বলের নিখুঁততা ও ব্যাটসম্যানের দূর্বলতা প্রমাণে সক্ষমতাকে ঘিরে। ইংরেজ পরিবেশেই তার বোলিং মূলতঃ কার্যকরী ছিল। বল হাতে তার এ অর্জনগুলো প্রায়শঃই দলীয় সঙ্গী ‘দ্য ডেমন বোলার’ নামে পরিচিত ফ্রেড স্পফোর্থের কারণে আড়ালে ঢাকা পড়তো। কাছাকাছি এলাকায় ফিল্ডিং করেও যথেষ্ট সুনাম কুড়িয়েছেন তিনি। নিচেরসারিতে ব্যাটিং করেও সাহসিকতার পরিচয় দিয়েছেন। সর্বমোট ১২ টেস্টে অংশ নিয়েছেন। ২০.০৩ গড়ে ৩২ উইকেট লাভ করেছেন তিনি। ১৮৭০-এর দশকের মাঝামাঝি সময় কার্লটন ফুটবল ক্লাবের পক্ষে অস্ট্রেলীয় রুলস ফুটবলার হিসেবেও খ্যাতি অর্জন করেন। ২১ নভেম্বর, ১৯০৭ তারিখে ভিক্টোরিয়ার পূর্ব বেন্ডিগো এলাকায় ৫৯ বছর বয়সে তার দেহাবসান ঘটে। Garrie Hutchinson and John Ross (eds.) (১৯৯৭)। 200 Seasons of Australian Cricket (ইংরেজি ভাষায়)। Ken Finn Books। পৃষ্ঠা 66। আইএসবিএন 0-330-36034-5। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Atkinson, p. 182. টেড পিট স্যাম কস্টিক জোই পালমার এডউইন ইভান্স অস্ট্রেলীয় টেস্ট ক্রিকেটারদের তালিকা Atkinson, G. (1982) Everything you ever wanted to know about Australian rules football but couldn't be bothered asking, The Five Mile Press: Melbourne. আইএসবিএন ০ ৮৬৭৮৮ ০০৯ ০. উইকিমিডিয়া কমন্সে হ্যারি বয়েল সংক্রান্ত মিডিয়া রয়েছে। ইএসপিএনক্রিকইনফোতে হ্যারি বয়েল (ইংরেজি) ক্রিকেটআর্কাইভে হ্যারি বয়েল (সদস্যতা প্রয়োজনীয়) (ইংরেজি)
চীনা অক্ষর

চীনা অক্ষর বা হানসি (সরলীকৃত চীনা অক্ষর: 汉字; ঐতিহ্যবাহী চীনা অক্ষরসমূহ: 漢字; ফিনিন: Hànzì) এক ধরনের শব্দলিপি-একক (logogram)। এগুলি চীনা ভাষা লিখতে ব্যবহার করা হয়। এই অক্ষরগুলি এশিয়ার অন্য কিছু ভাষা লিখতেও ব্যবহৃত হয়। অক্ষরগুলি জাপানি লিখন পদ্ধতির মূল উপাদান; জাপানি ভাষাতে এগুলি কাঞ্জি নামে পরিচিত। অতীতে এগুলিকে কোরীয় ভাষা (যেখানে তারা হাঞ্জা নামে পরিচিত), ভিয়েতনামীয় ভাষা (যেখানে তারা চু নোম নামে পরিচিত) এবং চুয়াং ভাষা (সাওন্দিপ নামক পদ্ধতিতে) লিখতেও ব্যবহার করা হত। সমষ্টিগতভাবে এগুলিকে ইংরেজিতে সিজেকে ক্যারেক্টারস (বাংলায় "চীজাকো অক্ষরসমূহ" অর্থাৎ "চীনা-জাপানি-কোরীয় অক্ষরসমূহ") নামে ডাকা হয়। চীনা অক্ষরগুলি যে চীনা লিখন পদ্ধতির অংশ, সেটি অবিচ্ছিন্নভাবে প্রাচীনকাল থেকে আজ অবধি ব্যবহৃত বিশ্বের লিখন পদ্ধতিগুলির মধ্যে সবচেয়ে প্রাচীন। পূর্ব এশিয়ার বিস্তীর্ণ এলাকাতে বর্তমানে ব্যাপকভাবে ব্যবহৃত হয় বলে এবং ঐতিহাসিকভাবে চৈনিক মণ্ডলের সর্বত্র ব্যবহৃত হত বলে চীনা অক্ষরগুলি ব্যবহারকারীর সংখ্যা অনুযায়ী বিশ্বের সবচেয়ে বেশি ব্যবহৃত লিখন পদ্ধতির একটি গঠন করেছে। চীনা অক্ষরগুলির সংখ্যা প্রায় অর্ধলক্ষ হলেও এগুলির সিংহভাগই গৌণ চিত্রলৈখিক রূপভেদ যেগুলি কেবল ঐতিহাসিক পাঠ্যবস্তুতেই দেখতে পাওয়া যায়। চীনে সম্পাদিত গবেষণায় দেখা গেছে যে চীনা লিখন পদ্ধতিতে কাজ চালানোর মত সাক্ষরতা অর্জন করার জন্য ৩০০০ থেকে ৪০০০ অক্ষরের জ্ঞান থাকা প্রয়োজন। জাপানে মাধ্যমিক বিদ্যালয়গুলিতে ২,১৩৬টি কাঞ্জি অক্ষর শেখানো হয়, যাদের নাম "জোইয়ো কাঞ্জি"; এছাড়া জাপানের দৈনন্দিন জীবনে আরও শত শত অক্ষর ব্যবহৃত হয়। দ্বিতীয় বিশ্বযুদ্ধের পরে কাঞ্জিগুলির সরলীকরণ করা হয়, তাই বর্তমানে জাপানে ব্যবহৃত চীনা অক্ষরগুলি চীনে ব্যবহৃত অক্ষরগুলির থেকে বেশ কিছু দিক দিয়ে আলাদা। চীনা অক্ষরগুলির তালিকা, রূপ ও উচ্চারণের উপর ভিন্ন ভিন্ন দেশে ভিন্ন ভিন্ন জাতীয় আদর্শমান স্থির করা আছে। মূল চীন ভূখণ্ড, সিঙ্গাপুর ও মালয়েশিয়াতে কিছু অক্ষরের সরলীকৃত রূপ ব্যবহার করা হয়। অন্যদিকে তাইওয়ান, হংকং, মাকাও ও দক্ষিণ কোরিয়াতে ঐতিহ্যবাহী অক্ষরগুলি ব্যবহার করা হয়। চীনা রীতি অনুসারে চীনা লিপির প্রতিটি বর্ণ একটি অক্ষর বা সিলেবল নির্দেশ করে। আধুনিক চীনা ভাষার অধিকাংশ শব্দই একাধিক সিলেবল-বিশিষ্ট, তাই এদের লিখতে দুই বা তার বেশি বর্ণের প্রয়োজন হয়। তবে শব্দের উচ্চারণ ও অর্থের মধ্যে সম্পর্ক খুব ক্ষীণ। World Health Organization (২০০৭)। WHO international standard terminologies on traditional medicine in the Western Pacific Region। সংগ্রহের তারিখ ২২ জুন ২০১৫।  Shieh (2011). "The Unified Phonetic Transcription for Teaching and Learning Chinese Languages" Turkish Online Journal of Educational Technology, 10: 355–369. Potowski, Kim (২০১০)। Language Diversity in the USA। Cambridge: Cambridge University Press। পৃষ্ঠা 82। আইএসবিএন 978-0-521-74533-8।  "History of Chinese Writing Shown in the Museums"। CCTV online। ২০০৯-১১-২১ তারিখে মূল থেকে আর্কাইভ করা। সংগ্রহের তারিখ ২০১০-০৩-২০।  Norman 1988, পৃ. 73।
গৌরি লঙ্কেশ

গৌরি লঙ্কেশ (কন্নড়: ಗೌರಿ ಲಂಕೇಶ್‌; ২৯ জানুয়ারী ১৯৬২ - ৫ সেপ্টেম্বর ২০১৭) ছিলেন একজন ভারতীয় সাংবাদিক. তিনি লংকেশ পত্রিকার সম্পাদক ছিলেন। ৫ ই সেপ্টেম্বর, ২০১৭ তারিখে তার বাড়ির (রাজারাজেশ্বরী নগর, বেঙ্গালুরু) বাইরে অজানা আতাতীয়দের হাতে গুলিবিদ্ধ হন। তার মৃত্যুর সময়, গৌরি ডানপন্থী হিন্দু চরমপন্থীর সমালোচনার জন্য পরিচিত ছিলেন এবং তিনি সমাজের মূলধারায় অনেক নকশালিকে ফিরিয়ে আনতে চেষ্টা করেন, তিনি একটি নকশাল সহানুভূতিশীল ছিলেন। বিয়ের পাঁচ বছর পর গৌরী এবং চিদানন্দ রাজঘট্টা বিবাহবিচ্ছেদ করেন; তিনি বিচ্ছেদের পর অবিবাহিত ছিলেন। যদিও তিনি একা থাকতেন। ৫ সেপ্টেম্বর ২০১৭, গৌরী বেঙ্গালুরুর রাজরাজেশ্বরী নগরে তার বাড়িতে তিনজন অজ্ঞাতপরিচয় ব্যক্তির গুলিবিদ্ধ হয়ে মারা যান। রাত ৮টার দিকে ওই ব্যক্তিরা তাকে লক্ষ্য করে অন্তত সাতটি গুলি করে। যখন তিনি তার অফিস থেকে ফিরে তার বাড়ির প্রধান দরজা খুলছিলেন। তিনটি গুলি গৌরীর মাথা, ঘাড় ও বুকে বিদ্ধ হয়, ফলে ঘটনাস্থলেই তার মৃত্যু হয়। Roy, Nilanjana (৮ সেপ্টেম্বর ২০১৭)। "Gauri Lankesh, journalist and activist, 1962–2017"। ৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Upadhyaya, Prakash (৬ সেপ্টেম্বর ২০১৭)। "Who is Gauri Lankesh? Complete profile of the fearless firebrand journalist"। International Business Times। ৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chennabasaveshwar (৬ সেপ্টেম্বর ২০১৭)। "'Gauri never preached violence,' recalls family friend"। OneIndia। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sharma, Maya (৬ সেপ্টেম্বর ২০১৭)। "State Funeral, Candlelight Vigils For Journalist Gauri Lankesh Amid Outrage Over Her Murder"। NDTV। ৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kalkod, Rajiv (৫ সেপ্টেম্বর ২০১৭)। "Senior journalist Gauri Lankesh shot dead at her house"। The Times of India। ৬ সেপ্টেম্বর ২০১৭ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kalkod, Rajiv (৫ সেপ্টেম্বর ২০১৭)। "Senior journalist Gauri Lankesh shot dead at her house"। The Times of India। ৬ সেপ্টেম্বর ২০১৭ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Senior journalist Gauri Lankesh shot dead at her Bengaluru home, kin demands CBI probe"। India Today। ৫ সেপ্টেম্বর ২০১৭। ৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সিংহ (রং)

সিংহ (Lion) রঙটি গড়পড়তা সিংহের গায়ের রঙ। সিংহ ফেলিডি পরিবারের শিকারী প্রাণী যা আফ্রিকা ও ভারতে দেখা যায়। সাহিত্যে একে প্রায়শই "পশুরাজ" বলা হয়। ইংরেজি রঙনাম হিসেবে lion প্রথম ব্যবহৃত হয় ১৫৫১ সালে। রঙটির উৎস: ISCC-NBS Dictionary of Color Names (1955)--Color Sample of Lion (color sample #76). web.forret.com Color Conversion Tool set to hex code of color #C19A6B (Lion): Maerz and Paul A Dictionary of Color New York:1930 McGraw-Hill Page 198; Color Sample of Lion: Page 49 Plate 13 Color Sample G7 রঙের তালিকা
প্যানারোমা মুভিজ

প্যানারোমা মুভিজ হচ্ছে একটি বাংলাদেশী চলচ্চিত্র নির্মাণ ও বিতরণকারী প্রতিষ্ঠান। ২০০০ সালে মনতাজুর রহমান আকবর ও মনজুরুল হাসান কর্তৃক কোম্পানীটি প্রতিষ্ঠা করা হয় এবং তাদের প্রথম চলচ্চিত্র কুখ্যাত খুনী, যা ২০০০ সালে মুক্তি পায় ছবিটি সাড়ে তিন কোটি টাকা আয় করে। "প্যানারমা মুভিজের প্রথম চলচ্চিত্র কুখ্যাত খুনি"। আমাদের দেশ (ফেব্রুয়ারি ২০০০)। ২০০০।  "With Panorama Movies (Sorted by Popularity Ascending)"। IMDb। সংগ্রহের তারিখ ২০২০-০৮-১৫।  "স্থায়ীভাবে বাতিলকৃত চলচ্চিত্রসমূহ |Bangladesh Film Censor Board- | বাংলাদেশ চলচ্চিত্র সেন্সর বোর্ড-" (ইংরেজি ভাষায়)। সংগ্রহের তারিখ ২০১৭-০৯-১১।  "প্যানারোমা মুভিজ"। বাংলা মুভি ডেটাবেজ। ২০২০-০৮-০৮ তারিখে মূল থেকে আর্কাইভ করা। সংগ্রহের তারিখ ২০২০-০৮-১৫।  "একজন ও অনেক মান্নার গল্প - বাংলা মুভি ডেটাবেজ"। বাংলা মুভি ডেটাবেজ। ২০১৭-০২-১৭। সংগ্রহের তারিখ ২০১৭-০৯-১৩।  "এক যুগ পর মৌসুমী"। সংগ্রহের তারিখ ২০১৭-০৯-১৩।  "টপ সম্রাট (Top Samrat) - বাংলা মুভি ডেটাবেজ"। বাংলা মুভি ডেটাবেজ। ২০১৭-০৯-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৯-১০।  "Bachao"। internet movie detabase। imdb।  "Action Lady (2005)"। internet movie detabase। IMDb। ২১ সেপ্টেম্বর ২০১৭।